b"\n_START_ARTICLE_\nMuseu Guggenheim (Nova York)\n_START_SECTION_\nL'edifici\n_START_PARAGRAPH_\nDes del carrer, l'edifici sembla una cinta blanca enrotllada en forma cil\xc3\xadndrica, lleument m\xc3\xa9s ampla al cim que a la base. Internament, les galeries formen una espiral. Aix\xc3\xad, el visitant veu les obres mentre camina per la rampa helico\xc3\xafdal, com fent un passeig._NEWLINE_Del 1983 al 1992 l'estudi de l'arquitecte Charles Gwathmey va fer-hi una ampliaci\xc3\xb3, completant-lo amb una torre rectangular adossada, m\xc3\xa9s alta que l'espiral original. Aquesta modificaci\xc3\xb3 del disseny original de Wright va generar una forta controv\xc3\xa8rsia."